Espinjaso kalnai
Espinjaso kalnai arba Sera do Espinjasas (port. Serra do Espinhaço) – kalnagūbrių grupė Brazilijos plokščiakalnyje, San Fransisko aukštupio dešiniajame krante, maždaug tarp 15-21° p. pl. Patenka į Bahijos ir Minas Žeraiso valstijų teritorijas. Būdingas aukštis viršija 1000 m, o aukščiausia vieta siekia 2107 m (Solo k.). Espinjaso kalnuose yra svarbūs geležies rūdos, mangano, boksito, aukso telkiniai. Rytinius šlaitus dengia sezoniškai drėgni tropiniai miškai, vakarinius – kserofitiniai krūmynai ir retmiškiai (seradas). Įsteigtas Sempre Vivaso nacionalinis parkas.